ການຄ້າຂອງເກົາຫຼີເໜືອ ກັບຈີນ ມີມູນຄ່າ ເກີນ 70% ຂອງການຄ້າທັງໝົດ ຂອງພຽງຢາງ
ການຄ້າ​​ສອງ​ຝ່າຍ ​ຂອງ​ພຽງ​ຢາງກັບ​ປັກ​ກິ່ງ ມີ​ມູນ​ຄ່າ​ເກີນ 5.600 ລ້ານ​ໂດ​ລາ ​ໃນ​ປີ 2011 ຊຶ່ງ​​ແມ່ນເພີ່ມ​ຂຶ້ນ ຫລາຍ​ກ່ວາ 60 ​ເປີ​ເຊັນ​ ຈາກ​ປີກ່ອນ.
ລາຍງານໃໝ່ສະບັບນຶ່ງເວົ້າວ່າ ການຄ້າຂອງເກົາຫຼີເໜືອກັບຈີນ ປະກອບເປັນຫຼາຍກວ່າ 70 ເປີເຊັນ ຂອງປະລິມານການຄ້າທັງ ໝົດຂອງເກົາຫລີເໜືອເມື່ອປີຜ່ານມາ ໃນຂະນະທີ່ປະເທດທີ່ຖືກ ໂດດດ່ຽວແຫ່ງນີ້ ອາໄສເພິ່ງພາຈີນ ຊຶ່ງເປັນພັນທະມິດສໍາຄັນພຽງ ປະເທດດຽວຂອງຕົນນັ້ນ ຫລາຍຂຶ້ນໄປເລື້ອຍໆ ຫ້ອງການສະຖິຕິແຫ່ງຊາດຂອງເກົາຫຼີໃຕ້ ເວົ້າເມື່ອວັນພະຫັດມື້ນີ້ວ່າ ການຄ້າສອງຝ່າຍຂອງພຽງຢາງກັບປັກກິ່ງ ມີມູນຄ່າເກີນ 5 600 ລ້ານໂດລາໃນປີ 2011 ຊຶ່ງແມ່ນເພີ່ມຂຶ້ນ ຫລາຍກ່ວາ 60 ເປີເຊັນ ຈາກປີກ່ອນ ກຸງໂຊລ ເວົ້າວ່າ ເປັນເທື່ອທໍາອິດທີ່ການຄ້າຂອງເກົາຫຼີເໜືອກັບຈີນ ມີມູນຄ່າເກີນ 70 ເປີເຊັນ ຂອງການຄ້າຂອງພຽງຢາງກັບໂລກ ນັບຕັ້ງແຕ່ເລິ່ມຕິດຕາມສະຖິຕິຂອງການຄ້າໃນປີ 2000 ເປັນຕົ້ນມາ ເກົາຫຼີເໜືອ ທີ່ກໍາລັງປະເຊີນກັບການຖືກໂດດດ່ຽວຈາກນາໆຊາດ ເພີ່ມຂຶ້ນໄປນັບມື້ນັ້ນ ແມ່ນໄດ້ເພິ່ງພາຈີນຢ່າງໜັກ ຊຶ່ງຈີນສະໜອງທັງການຊ່ວຍເຫຼືອທາງເສດຖະກິດໃຫ້ແກ່ປະເທດທີ່ຍາກຈົນນີ້ ແລະການປ້ອງກັນທາງການທູດ ທີ່ອົງການສະຫະປະຊາຊາດນໍາ ສະພາຄວາມໝັ້ນຄົງອົງການສະຫະປະຊາຊາດ ກໍາລັງພິຈາລະນາຈະເອົາ ມາດຕະການລົງໂທດເກົາຫຼີເໜືອໜັກໜ່ວງຂຶ້ນອີກ ຫຼັງຈາກເກົາຫຼີເໜືອໄດ້ ຍິງຈະຫຼວດໄລຍະໄກຂອງຕົນຢ່າງສໍາເລັດຜົນໃນເດືອນນີ້ ຊຶ່ງສະພາຄວາມໝັ້ນຄົງປະນາມວ່າ ເປັນການລັກທົດລອງຍິງລູກສອນໄຟ ທີ່ຖືກ ຫ້າມພາຍໃຕ້ການລົງໂທດ ທີ່ຍັງມີຜົນບັງຄັບໃຊ້ຢູ່ນັ້ນ